Μπόρις Σκόσιρεφ

Ο Μπόρις Σκόσιρεφ (Boris Skossyreff) ήταν τυχοδιώκτης, ο οποίος επεχείρησε να καταλάβει την εξουσία στο κρατίδιο της Ανδόρρας στις αρχές της δεκαετίας του 1930.

Βιογραφία 
Γεννήθηκε περί το 1896. Σε νεαρή ηλικία υπηρέτησε στην μεταφραστική υπηρεσία του ιαπωνικού στρατού. Το 1919 κατηγορήθηκε για πλαστές επιταγές στο Ουεστμίνστερ του Λονδίνου. Το Δεκέμβριο του 1933 απέκτησε ανδορρανή υπηκοότητα και έπειτα από λίγο καιρό , παρουσίασε ένα σχέδιο για διοικητικές μεταρρυθμίσεις, το οποίο περιελάμβανε τη δημιουργία αρκετών αξιωμάτων, στα οποία θα διοριζόταν ο ίδιος. Ωστόσο, αντιμετώπισε πολλές δυσκολίες και εκδιώχθηκε από τη χώρα τον Μάιο του 1934. Στις 12 Ιουλίου του ιδίου έτους στην Ουρχέλ κήρυξε εαυτόν "Μπόρις Α΄, κυρίαρχο πρίγκιπα της Ανδόρας και αντιβασιλέα της Αυτού Μεγαλειότητας, του Βασιλέα της Αγγλίας", κηρύσσοντας τον πόλεμο εναντίον του επισκόπου της Ουρχέλ και νόμιμου συνηγεμόνα της Ανδόρρας. Στις 20 Ιουλίου συνελήφθη από τις ισπανικές αρχές και οδηγήθηκε αρχικά στη Βαρκελώνη και εν συνεχεία στη Μαδρίτη στις 23 Ιουλίου. Εκεί φυλακίστηκε μέχρι την απέλασή του τον Νοέμβριο. Οι αρχές της Ισπανίας είχαν παρατηρήσει ότι ο Σκόσιρεφ έφερε ολλανδικό διαβατήριο, όπου αναγραφόταν η 12η Ιουνίου του 1896 ως ημερομηνία γεννήσεώς του. Ο ίδιος έλεγε ότι ήταν Ρώσος μετανάστης, γεννημένος στο Βίλνιους της σημερινής Λιθουανίας. Τα γεγονότα αυτά παρουσιάζουν σε μεγάλο βαθμό αντίφαση με την αναφορά στο "Η Ισπανία Εδομάδα παρά Εβδομάδα", όπου αναφέρεται στις 25 Ιουλίου του 1934 ότι ο Μπόρις ήταν Πολωνός κάτοικος Καταλωνίας και Μαγιόρκας επί μερικά χρόνια και επίσης ότι ήταν 38 ετών. Η ίδια πηγή αναφέρει ότι η ανακήρυξη του Μπόρις έγινε στις 11 Ιουλίου και ότι είχε ανακηρύξει εαυτόν "Μπορίς Α΄, Πρίγκιπα των Κοιλάδων της Ανδόρρας, Κόμητα της Οράγγης και Βαρόνο του Βασιλιά της Γαλλίας , κυρίαρχο της Ανδόρρας και φύλακα της πίστης". Μετά τον όρκο αφοσίωσης προς τον Βασιλιά της Γαλλίας, αναφέρεται ότι ανέτρεψε το Γενικό Συμβούλιο των Δημάρχων της Ανδόρρας και διόρισε προσωρινή κυβέρνηση και σχεδίασε νέο Σύνταγμα προτού συλληφθεί από τους Ισπανούς. Πέθανε στις 27 Φεβρουαρίου του 1989.

Σχετικά με την ιστορία του Σκόσιρεφ γράφτηκε από τον Καταλανό συγγραφέα Αντόνι Μορέλ ι Μόρα το μυθιστόρημα  Boris I, rei d'Andorra (Μπόρις Α΄, βασιλιάς της Ανδόρρας) το 1984.  Ο συγγραφέας αφιέρωσε το βιβλίο στη μνήμη της γιαγιάς του, η οποία ισχυριζόταν ότι είχε συναντηθεί η ίδια με τον Σκόσιρεφ. Αργότερα το μυθιστόρημα διασκευάστηκε για το θέατρο από την Μπεθ Εκσούντα.

Παραπομπές

Εξωτερικοί σύνδεσμοι 
 http://www.rg.ru/Anons/arc_2003/0104/6.shtm (στα ρωσικά)
 http://66.218.71.231/language/translation/translatedPage.php?tt=url&text=http%3a//www.andorrasite.com/boris.htm&lp=de_en&.intl=us&fr=yfp-t-501 (άρθρο για τον Μπόρις, μεταφρασμένο από τα γερμανικά)
 https://web.archive.org/web/20070925231543/http://www.lamassanacomic.ad/ArticlesDiariAndorra/da07a344.PDF - γελοιογραφία (στα καταλανικά)
 https://web.archive.org/web/20110522025839/http://www.wikinfo.org/index.php/Boris_Skossyreff - Σύνοψη διαθέσιμων πληροφοριών για τον Σκόσιρεφ.
 https://web.archive.org/web/20090728094831/http://www.olhao.web.pt/Personalidades/TextosFFL/Boris_Skossyreff.htm -στα πορτογαλικά, με φωτογραφία του τάφου του.
 http://yourarchives.nationalarchives.gov.uk/index.php?title=Boris_Skossyreff - πληροφορίες στα Εθνικά Αρχεία και σε άλλες πηγές.

Ανδορρανοί πολιτικοί
Ρώσοι ευγενείς
Ρώσοι τυχοδιώκτες